Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisraelis käib 11. päeva sõda
pärast Gaza islamirühmituste koletut massimõrva Lõuna-Iisraelis.
USA president saabub Iisraeli, kui Jeruusalemm valmistub
täieulatuslikuks maaoperatsiooniks Gaza sektoris.
Venemaa resolutsioon Iisraeli-Gaza vahel vaherahu läbi surumiseks
ÜRO Julgeolekunõukogus ei läinud läbi.
Iisraelis käib 11. päeva sõda,
pärast seda, kui islamirühmitused Hamasi kontrollitavast Gazast
sooritasid Lõuna-Iisraeli asulates massimõrva.
Iisraeli Kaitsejõudude (IDF) lennukid ja suurtükivägi
koos Iisraeli Julgeolekuagentuuriga (ISA)
jätkavad põhjalikke pommirünnakuid Hamasi terroritaristu pihta Gazas.
Üksnes viimase 24 tunni jooksul
on IDF edukalt elimineerinud kuus Hamasi juhtisikut.
Kui terrorirühmitus avaldas videoklipi ühest Iisraeli pantvangist
oma õela psühholoogilise sõjapidamise osana,
valmistub IDF pärast Jeruusalemmalt rohelise tule saamist
puhastama Gazat terrorinakkusest.
Meie vastutus on nüüd minna Gazasse, jõuda kohtadesse,
kus Hamas valmistab, kasutab, planeerib ja tulistab rakette;
kahjustada Hamasi karmilt igas kohas,
iga Hamasi ülemat ja agenti,
hävitada nende taristu. Ühe sõnaga - võita.
On tähtis märkida, et Iraani käsilane Hezbollah
jätkab Liibanonis Iisraeli provotseerimist juhuslike rünnakutega,
sh tankitõrjerakettide, mürskude ja raketitulega IDF baaside pihta piiril
ja piirisektori asulate suunas.
Kuigi IDF on vastanud suurtükitule ja õhurünnakutega
Hezbollah' infrastruktuuri pihta, kinnitavad Jeruusalemma ametnikud,
et Iisrael pole huvitatud konflikti laiendamisest.
Iisraeli parlamendi talveistungjärgu avasessioonil
hoiatas peaminister Benjamin Netanyahu ühemõtteliselt Hezbollah't
ja selle patroone Teheranis.
Mul on sõnum Iraanile ja Hezbollah'le - ärge pange meid põhjas proovile.
Ärge korrake sama viga.
Sest hind, mida täna peate maksma, on tunduvalt karmim.
Kuigi Iisrael on valmis igaks stsenaariumiks,
mis võib hõlmata ka riigi põhjaosa, rõhutas Netanyahu,
et riigi peamiseks fookuseks on Hamasi kontrollitud Gaza sektor.
Praegu keskendume ühele eesmärgile -
koguda väed ja liikuda edasi võidule.
Selleks vajame otsustavust, võit võtab aega.
Pärast ringreisi regioonis seoses diplomaatiliste jõupingutustega
vältida regionaalset konflikti, kohtus USA välisminister Antony Blinken
Jeruusalemma tippjuhtidega
ja enneolematu märgina USA-Iisraeli liidu kohta
osales Washingtoni esidiplomaat Iisraeli kabineti julgeolekuistungil
enne peatset sissetungi Gazasse.
Seejärel kohtus Blinken ka kaitseminister Yoav Gallantiga,
kes avaldas sügavat tänu USA ühehäälse toetuse eest.
Teadsime alati, et USA on suur liitlane.
Aga täna näevad Iisraeli rahvas ja maailm
seda oma silmadega.
Olete siin teist korda sel nädalal. Iga päev on siin USA tippametnikud
ja Ameerika lipp
lehvib Vahemeres seilavatel laevadel
ning teame, mida see tähendab.
Nii et lubage mul öelda, härra välisminister,
et sõda tuleb pikk. Maksumus tuleb kõrge,
kuid me võidame Iisraeli, juudi rahva
ja väärtuste heaks, millesse meie riigid usuvad.
On tähtis märkida,
et USA president Joe Biden peaks saabuma homme visiidile Iisraeli,
mis IDF esindaja brigaadikindral Daniel Hagari sõnul
on strateegilise tähtsusega Lähis-Ida ja Iisraeli jaoks.
USA presidendi visiidil on suur strateegiline tähtsus.
Strateegiline tähtsus ja mõju kogu Lähis-Idale selles mõttes,
et USA tähtsaim isik tuleb Iisraeli sõja ajal,
saab sõja olukorrast ülevaate,
arutab erinevaid stsenaariume Lähis-Idas ja samme,
mis on vajalikud, kui Iisrael kohtab väljakutseid.
Lähinädalatel peame kõik korraldama üheaegselt oma argirutiine
ja juhtima võitlust.
Meie võimekus juhtida argirutiini samaaegselt sõjaga
johtub ühest asjast - meie vastupidavusest ühiskonnana.
Teisel briifingul Iisraelis toonitas välisminister Blinken sihte,
mis USA president on seadnud oma peatsele visiidile.
Kolmapäeval külastab president Biden Iisraeli.
Ta tuleb siia kriitilisel hetkel Iisraeli, regiooni ja maailma jaoks.
Ja ta tuleb siia järgmisel põhjusel.
Esmalt kinnitab president USA solidaarsust Iisraeliga
ja meie raudset pühendumust tema julgeolekule.
President Biden teeb taas selgeks,
nagu ta on teinud ühemõtteliselt alates hetkest,
kui Hamas mõrvas üle 1400 inimese, sh vähemalt 30 ameeriklast,
et Iisraelil on õigus ja kohus kaitsta oma rahvast Hamasi
ja teiste terroristide eest ning ära hoida edasisi rünnakuid.
President kuulab, mida Iisrael vajab oma rahva kaitsmiseks
ja töötame Kongressiga nende vajaduste rahuldamiseks.
Teiseks, rõhutab president Biden meie kristallselget sõnumit
igale asjaosalisele, nii riiklikule kui mitteriiklikule,
kes püüab kriisi ära kasutada Iisraeli ründamiseks. Ärge tehke seda.
Kui USA presidenti on oodata homme, siis Venemaa president Vladimir Putin
helistas peaminister Netanyahule eile õhtul.
Nad arutasid Hamasi koletut massimõrva Lõuna-Iisraelis
ja sellele järgnenud sõda.
Jeruusalemma peaministribüroo avalduse teatel
tegi Netanyahu selgeks, et Iisraeli ründasid alatud ja brutaalsed mõrvarid
ja valitsus on nii otsustav kui üksmeelne ega peatu enne,
kui Hamasi sõjalised ja haldusvõimed on hävitatud.
Enne mainitud vestlust rääkis president Putin sõjast,
väljendades muret regionaalsete mõjude suhtes.
Kuigi viimased sündmused johtusid terroristide rünnakust,
väljendas Venemaa juht veendumust Moskva tavalise retoorika kohaselt,
et USA ja Lääs on kõige taga, mis maailmas valesti on.
Ma ei saa jätta mainimata
Iisraeli-Palestiina konflikti enneolematut eskalatsiooni.
Mu kolleegid rääkisid sellest äsja,
kus mõlemal pool on tapetud ja haavatud tuhandeid tsiviilelanikke.
Toimunu, suuremastaabiline tragöödia,
mida iisraellased ja palestiinlased praegu kogevad,
on otsene USA nurjunud poliitika tulemus Lähis-Idas.
Euroopa satelliitide toel püüdsid ameeriklased monopoliseerida
Lähis-Ida asustamisprotsessi,
kuid ei vaevunud leidma mõlemale poolele vastuvõetavaid kompromisse.
Ja kindlasti ei arvestanud nad kunagi palestiinlaste põhihuvidega.
Putini juhtnööride kohaselt
püüdis Venemaa võtta ÜRO Julge- olekunõukogus vastu resolutsiooni,
mis kutsub humanitaarvaherahule ja oleks päästnud Hamasi hävingust.
Resolutsioonikavandit vastu ei võetud,
kuna see ei saanud nõutud hulgal hääli.
Kuigi Venemaa resolutsiooni toetas teiste seas ka Hiina,
siis Prantsusmaa, Suurbritannia, Jaapan ja USA hääletasid selle vastu.
Kahjuks ei vasta Venemaa tänane resolutsioon
kõigile nendele kohustustele.
Venemaa resolutsioon esitati ilma konsultatsioonideta.
See ei maini üldse Hamasi.
Hamasi hukka mõistmata toetab Venemaa terrorirühmitust,
mis brutaalitseb süütute tsiviilelanike kallal.
Kahjuks sattus nõukogu taas
läänebloki riikide egoistlike, isekate kavatsuste pantvangi.
See on ainus põhjus, miks ei saadud läkitada selget,
jõulist ja kollektiivset sõnumit deeskaleerimiseks.
Räägime viimaste kümnendite tõsiseimast vägivallapuhangust.
Iisrael aga mõistis hukka katse sundida Iisrael vaherahu kehtestama.
Esmalt peab see nõukogu, enne üleskutseid abiks, vaikuseks
või vaoshoituseks, määratlema Hamasi
mõrvarlikuks terrorirühmituseks mida see on.
Täpselt nagu nõukogu tegi ISISe ja al-Qaeda puhul.
Teise, mitte vähem tähtsa asjana,
peab nõukogu toetama Iisraeli õigust end kaitsta.
Selle õiguse toetamine ei tähenda tühje sõnakõlkse.
See tähendab solidaarselt Iisraeli kõrval seismist
meie päästemissioonil Hamasi terrorivõimete hävitamiseks.
Kui Hamasi ei hävitata, need hirmuteod korduvad
ja mitte ainult Iisraelis.
Aitäh, et vaatasite TV7 Iisraeli Uudiseid!
Julgustan teid paluma rahu ja päästet Jeruusalemmale ja Iisraelile.
Kui meie igapäevased ülevaated teid õnnistavad
ja soovite aidata kulusid kanda,
kuna TV7 Iisrael on 100 % annetuspõhine,
kaaluge annetuse tegemist.
Seda saab teha meie veebilehel www.tv7israelnews.com
Olen Jonathan Hessen. Õnnistatud õhtut!
Kohtumiseni järgmistes saadetes! Shalom Jeruusalemmast!
Tõlge: Monika Jaaguri